Ar c'hresk ne'z a ket war-raok en holl zepartamantoù er memes mod. 7,5 % a vugale ouzhpenn zo e Penn-ar-Bed en deskadurezh publik e 2010, ha 35 % ouzhpenn war an tri bloaz diwezhañ. Padal ez eus bet kollet 0,43 % a skolidi er prevez dre vras, ha betek 5 % er Mor-Bihan.  "Ar pezh a  ziskouez ne'z a ar c'helenn divyezhek war-raok nemet pa vez taolet kont ouzh ar goulenn ha ragaozet diorren ar c'hlasoù en ur mod sirius"  eme Alan ar Gal, bes-prezidant Kevre Breizh e-karg eus teuliad an deskadurezh.